**Elementide metallilised ja mittemetallilised omadused perioodilisustabelis.**

**Metallilisus –** tähendab elektronide loovutamise võimet

Mida kergemini element loovutab elektrone, seda metallilisem ta on.

**Millised elemendid loovutavad kergesti elektrone?**

Need, millel on väliskihis vähe ( 1-2) elektroni. Mida vähem elektrone, seda paremini loovutatakse. (IA , IIA rühma elemendid)

IA – leelismetallid

IIA- alates Ca-st- leelismuldmetallid

***Rühmas ülevalt alla* kasvavad metallilised omadused,** sest aatomi raadius suureneb

( elektronkihtide arv suureneb) **kaugus positiivse tuuma ja väliskihi** **elektronide vahel suureneb** ja positiivne tuum ei suuda väliskihi elektrone nii kõvasti kinni hoida. Seega aatom loovutab kergemini väliskihi elektrone.

*IA rühm Fr on aktiivsem kui Li*

***Perioodis vasakult paremale* –** metallilised omadused vähenevad, sest väliskihi elektronide arv kasvab ja neid ei suudeta nii hästi loovutada. Tuumalaeng kasvab ka. Raadius veidike väheneb, kuigi kihtide arv jääb samaks.

Mis on kõige aktiivsem metall? Frantsium Fr

**Mittemetallilisus:** elektronide juurdevõtmise võime. Mida paremini elektrone juurde võtab, seda tugevamad on selle elemendi mittemetallilised omadused.

Kõige aktiivsemad mittemetallid asuvad VIIA rühmas - **Halogeenid—F, Cl, Br, I, At**

**Mittemetallilised omadused** kasvavad rühmas alt üles ja perioodis vasakult paremale.

Kõige aktiivsem mittemetall on F- fluor

skeemil peenikesed nooled tähistavad metallilisust ja jämedad nooled mittemetallilisust